قاچاق نبی حکایه سی
دورنانیوز – قیسا حیکایه :نبی تخمینینا ۱۲۳۳ هجری شمسی ایلده قوبادلی ماحالینین آشاغا موللو کندینده آنادان اولموشدور. اونون آتاسی علی کیشی چوخ یوخسول بیر آدامیمیش. بو آدام بگلرین قولچوماقلارین یئرلرینده ایشله ییب بئش باش کولفتینی چتینلیگنن دولاندیرارمیش. علی کیشی اوقدر بورجلوایدی کی ایل باشینا سلمین ده وئره بیلمیردی. علی کیشی گئجه ده یاتمیرد، بگلره هامپالارا اودون یاریردی، شئی داشییردی، آزجا مزد آلیپ تاخیلا وئریردی. اونون کولفتی همیشه آرپا چؤرگی یئردی.
علی کیشی ناعلاج قالیب بالاجا اوشاقلارینیدا نؤکر وئرمیشدی. وارلیلار علی کیشی نین اوشاقلارین آج ساخلاییردیلار. علی کیشی اورتانجیل اوغلو نبی نی اؤز کندلرینده کربلایی جعفر آدلی بیر آداما نؤکر وئرمیشدی. نبی یه قارین دولوسو چؤرک وئرمیردی. اوا بیر چاییت وئرمیشدی کی او چاییتی دا بورونوب گئجه لر قویون ایچینده یاتیردی. او نبی نن یولا گئتمیردی، اونو چوخ دؤیوردو اینجیدیردی. نبی ده دوشنده کربلایی جعفردن آدلامیردی، جاناوار یئدی، اوغورلاندی آدینان، اونون یاخشی قویونلارینی تلف ائدیردی. نبی اود کیمی اوشاق ایدی: کربلایی جعفر بیر دیینده او ایکی دئییردی بعضا آجیق ائلئییب باشقا یئره قاچیردی. آتاسی علی اونو هده له ییب ایشینه قایتاریردی. نبی ده کند ده وارلیلارین اوشاقلاری نان گزمیردی. اوینویاندا اؤز طرفینه یوخسول، چیلپاق اوشاقلاری گؤتوروردو.
کند ده اولان قول چوماقنان بگلر نبی دن شکایت ائتدیلر، اونلار علی کیشی یه دئدیلر کی اوغلونا بؤیوک اؤگود وئرمسن دجللیگینین قاباغین آلماسان سنی کند دن سورگون ائده جئگیک. علی کیشی باخدی کی نبی نین دجللیگی نی ترکیده بیلمیه جگ، او فیکیرلشدی کی نبی نی ائولندیرسین، بلکه عاغیللانا.
موللو کندینده خانعلی آدلی بیر اورتاباب کندلی وارایدی. خانعلی نین هجر آدلی بیر قیزی وارایدی کی، اوشاقلیقیندان نبی نن بیر یئرده بؤیوموشدو….
قاچاق نبی نی آرتیق تانیماق ایسته ییر سیز ایه ر کیتابین ائندیره بیلیرسینیز :
قاچاق نبی نین کیتابی / ائندیر
pes_Arab azb_Arab azb_Arab azb_Arab azb_Arab azb_Arab azb_Arab